Bob Cousy
Bobas Kūzis (angl. Bob Cousy; g. 1928 m. rugpjūčio 9 d.) – garsus JAV krepšininkas, daugkartinis NBA čempionas, buvęs Svajonių komandos narys. Vienas brangiausiai apmokamų pasaulio krepšininkų. Bobas Kūzis gimė 1928 m. rugpjūčio 9 d. Niujorke, Niujorko valstijoje, prancūzų imigrantų šeimoje. Nors du kartus bandė pakliūti į Andrew Jackson jaunių komandą jis vis tiek treniravosi ir norėjo patekti į komandą. Tačiau trylikos metų susilaužė dešinę ranką, ir nebegalėjo dešine ranka varytis kamuolio. Tada jis išmoko jį varytis su kaire ranka. Tai pamatęs mokyklos komandos treneris paprašė Bobo sugrįžti į komandą. 1946 m. Bobas gavo pasiūlymą lankyti vidurinę mokykla Vorčesteryje, Masačusetso valstijoje. 1950 m. nusprendė dalyvauti naujokų biržoje, kur jį pasirinko Tri-Cities „Blackhawks“ komanda. Jis buvo iškeistas Chicago „Stags“ komandai, bet ji žlugo dar neprasidėjus sezonui. Tačiau jis pasirašė sutartį su Boston „Celtics“ klubu. Bobas Kūzis padėjo iškovoti 9 NBA čempionų titulus. Pasitraukęs iš profesionalaus krepšinio jis 1968 m. pradėjo treniruoti Cincinnati „Royals“ komandą. Pirmąjį sezoną Bobas taip pat sužaidė septynerias rungtynes šioje komandoje. Joje liko iki 1974 m. 1970 m. B. Kūzis buvo įtrauktas į NBA šlovės muziejų.